CELEX: C2004/239/44
Language: sk
Date: 2004-09-25 00:00:00
Title: Rozsudok Súdu prvého stupňa z 13. júla 2004 vo veci T-115/03, Samar SpA proti Úradu pre harmonizáciu vnútorného trhu (ochranné známky a vzory) (ÚHVT) (Ochranná známka spoločenstva — Námietkové konanie — Prihláška slovnej ochrannej známky spoločenstva GAS STATION — Skoršia národná obrazová ochranná známka BLUE JEANS GAS — Zamietnutie zápisu)

25.9.2004   
            
            
               SK
            
            
               Úradný vestník Európskej únie
            
            
               C 239/21
            
         
      ROZSUDOK SÚDU PRVÉHO STUPŇA
   
   z 13. júla 2004
   vo veci T-115/03, Samar SpA proti Úradu pre harmonizáciu vnútorného trhu (ochranné známky a vzory) (ÚHVT) (1)
   
   (Ochranná známka spoločenstva - Námietkové konanie - Prihláška slovnej ochrannej známky spoločenstva GAS STATION - Skoršia národná obrazová ochranná známka BLUE JEANS GAS - Zamietnutie zápisu)
   (2004/C 239/44)
   Jazyk konania: taliančina
   Vo veci T-115/03, Samar SpA, so sídlom v Mottalciata (Talianska republika), v zastúpení: A. Ruo, advokát, proti Úradu pre harmonizáciu vnútorného trhu (ochranné známky a vzory) (ÚHVT) (splnomocnení zástupcovia: O. Montalto a M. L. Capostagno), pričom druhým účastníkom konania pred odvolacím senátom ÚHVT, ktorý vystupoval ako vedľajší účastník pred Súdom prvého stupňa bola Grotto SpA, so sídlom vo Vicence (Talianska republika), v zastúpení: M. Bosshard a S. Verea, advokáti, ktorej predmetom je žaloba podaná proti rozhodnutiu tretieho odvolacieho senátu ÚHVT zo dňa 30. januára 2003 (vec R 340/2002-3), týkajúca sa námietky majiteľa národnej obrazovej ochrannej známky BLUE JEANS GAS proti zápisu slovnej ochrannej známky spoločenstva GAS STATION, Súd prvého stupňa (druhá komora), v zložení: predseda J. Pirrung, sudcovia A. W. H. Meij a N. J. Forwood; tajomník: J. Palacio González, hlavný referent, vyhlásil dňa 13. júla 2004 rozsudok, ktorého výrok znie:
   
               1.
            
            
               Žaloba sa zamieta.
            
         
               2.
            
            
               Žalobca je povinný nahradiť trovy konania.
            
         
      (1)  Ú. v. EÚ C 135 z 7.6.2003